
RAPORT DE SPECIALITATE
privind modificarea HCL nr. 363/15.09.2017 privind aprobarea  indicatorilor tehnico-economici aferenți ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara, modificată prin HCL nr. 415/27.07.2018
Având în vedere Referatul de aprobare a proiectului de hotărâre al Primarului Municipiului Timișoara privind modificarea HCL 363/15.09.2017 privind aprobarea  indicatorilor tehnico-economici aferenți ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara, modificată prin HCL nr. 415/27.07.2018, prin care se propune ajustarea valorii contractului de finanțare derulat prin Programul Operational Infrastructura Mare (POIM).
Facem următoarele precizări:

În vederea dezvoltării infrastructurii de apă şi apă uzată a judeţului Timiş, operatorul regional al serviciilor de utilitate publică, de alimentare cu apă și canalizare Aquatim S.A. derulează Contractul de finanțare nr. 243/18.03.2019 privind „Proiectul Regional de dezvoltare a infrastructurii de apă şi apă uzată din judeţul Timiş, în perioada 2014-2020”, în valoare de 180.000.000 euro.
Prin Hotărârea de Consiliu Local al Municipiului Timişoara nr. 363/15.09.2017 s-a aprobat Studiul de Fezabilitate şi indicatorii tehnico-economici aferenţi ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara în valoare de 49.053.052 euro (fără TVA).
Prin Hotărârea de Consiliu Local al Municipiului Timişoara nr. 415/27.07.20218 s-a aprobat modificarea Hotărârea Consiliului Local nr.363/15.09.2017 privind aprobarea Studiului de Fezabilitate și a indicatorilor tehnico-economici aferenți ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara în valoare de 51.753.267 euro (fără TVA).
 Având în vedere prevederile H.G. nr. 379/2020 privind aprobarea Metodologiei de ajustare a prețurilor în cadrul devizelor generale aferente proiectelor de infrastructură publică finanțate prin POIM 2014-2020, Aquatim S.A. a făcut demersurile necesare și a finalizat, prin încheierea actului adițional nr. 3/10.11.2021 la Contractual de finanțare nr. 243/18.03.2019, majorarea valorii proiectului ajungând la 239.434.124 euro.
 Prin adresa nr. SC2022-031059/13.12.2022 Asociația de Dezvoltare Intercomunitară Apă-Canal Timiș, ne solicită emiterea unei hotărâri a Consiliului Local Timișoara de aprobare a indicatorilor tehnico-economici aferenți  ”Proiectului Regional de dezvoltare a infrastructurii de apă şi apă uzată din judeţul Timiş, în perioada 2014-2020”- localitatea Timişoara ca urmare a modificării sumei aferente proiectului, valoarea totală a investițiilor pentru Municipiul Timișoara este de 354.982.566 lei, (fără TVA), iar valoarea cofinanțării este de 6.293.841 lei.
Conform art. III din Anexa 1 la Actul Adițional 3/10.11.2021 la Contractul de finanțare nr.243/18.03.2019, încheiat între Ministerul Investițiilor și Proiectelor Europene în calitate de Autoritate de Management pentru Programul Operațional Infrastructură Mare (POIM) în perioada 2014-2020 și Aquatim S.A ”Beneficiarul va prezenta HCJ/HCL –uri actualizate privind aprobarea indicatorilor tehnico-economici revizuiți și cofinanțarea proiectului, sub sancțiunea suspendării plăților ce reprezintă valorile finanțate în proiect potrivit Hotărârii de Guvern nr. 379/2020”.
Luând în considerare Contractul de finanțare nr. 243/18.03.2019 semnat între Ministerul Investițiilor și Proiectelor Europene în calitate de Autoritate de Management pentru Programul Operațional Infrastructură Mare (POIM) în perioada 2014-2020 și Aquatim S.A.;
Conform prevederilor Legii nr. 51/2006 a serviciilor comunitare de utilităţi publice, republicată;
Conform prevederilor art. 12, lit. g) din Legea nr. 241/2006 privind serviciul de alimentare cu apă şi de canalizare, republicată;

Având în vedere prevederile art. 129, alin. (2), lit. b) și d),  raportat la art. 129 alin (7) lit. n) din Ordonanţa de Urgenţă a Guvernului nr. 57/2019 privind Codul Administrativ, cu modificările și completările ulterioare;

In temeiul art.196 alin.1 lit.a) coroborat cu art. 139 alin.1 si alin.3 lit.c) din Ordonanta de Urgenta nr.57 din 3 iulie 2019 privind Codul Administrativ,

Având în vedere, cele mai sus prezentate, 

PROPUNEM
emiterea unei hotărâri de consiliu local prin care:

· Se aprobă modificarea Anexei nr. 1 la HCLMT nr. 363/2017 prin actualizarea  indicatorilor tehnico-economici privind ”Proiectul regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara, în cadrul Programului Operațional Infrastructură Mare (POIM) 2014-2020, conform Anexei 1, care face parte integrantă din prezenta hotărâre.

· Finanațarea obiectivelor de investiții prevăzute la art. 1 se asigură din: fonduri nerambursabile ale Uniunii Europene (Fondul de Coeziune), alocații de la bugetul de stat, alocații de la bugetele locale și contribuția operatorului regional Aquatim S.A. (fonduri proprii sau împrumuturi de la Instituții Financiare Internaționale/bănci comerciale). 
Considerăm oportună promovarea Proiectului de hotărâre privind modificarea HCL nr. 363/15.09.2017 privind aprobarea indicatorilor tehnico-economici aferenți ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara, modificată prin HCL nr. 415/27.07.2018 şi-l supunem spre dezbatere Consiliului Local al Municipiului Timişoara.

